Source: http://birosag.hu/media/aktualis/nyitott-birosag-internetbiztonsag-tiszafureden
Timestamp: 2017-11-20 06:04:34+00:00

Document:
Nyitott Bíróság – Internetbiztonság Tiszafüreden | BÍRÓSÁG
Nyitott Bíróság – Internetbiztonság Tiszafüreden
2014. okt. 21. - 10:08, OBH-Sajto5
A Polgári Igazságszolgáltatás Európai Napja alkalmából 2014. október 16. napján a Tiszafüredi Járásbíróság nyílt napot hirdetett meg, melyre elfogadták a meghívást a település általános és középiskolái, valamint Abádszalók város általános iskolája is, összesen mintegy kétszáz diák vett részt a programokon.
A nagyszámú érdeklődőre tekintettel a rendezvénynek a közeli Bán Zsigmond Református Általános Iskola adott otthont, ahol a bíróság munkatársainak sikerült igazi jogi hangulatot árasztó helyszínt kialakítani.
A program első részében a bírák nyújtottak közérthető, hasznos tájékoztatást a diákoknak a bíróság működéséről, az igazságszolgáltatási tevékenységről, életkorukhoz kapcsolódó jogaikról és kötelezettségeikről, majd Dr. Baracsi Katalinnak, a Nemzeti Bűnmegelőzési Tanács internetbiztonsági szakértőjének nagy érdeklődéssel várt és hallgatott interaktív előadása következett az internet veszélyeiről és az internet használatának biztonságosabbá tételéről.
A nap végén, az értékeléskor a bíróság munkatársai már a következő nyílt nap újabb lehetőségeiről gondolkodtak.
További részletek és fényképek az alábbi linken érhetőek el.

References: Bíróság 
 BÍRÓSÁG

 Bíróság 
 bíróság 
 bíróság 
 bíróság